SAM ออกโปรฯ “Easy ฟรีค่าโอน 1%”
SAM ออกโปรโมชั่นใหม่ "SAM Easy ฟรีค่าโอน 1%"
14 ม.ค. 2562

นายนิยต มาศะวิสุทธิ์ รักษาการกรรมการผู้จัดการ บริษัท บริหารสินทรัพย์สุขุมวิท จำกัด (บสส.) หรือ SAM เปิดเผยว่า SAM ออกโปรโมชั่นใหม่ “SAM Easy ฟรีค่าโอน 1%” ต้อนรับปี 2562 โดยออกค่าธรรมเนียมการโอนกรรมสิทธิ์ 1% ให้แก่ลูกค้าที่ซื้อทรัพย์ NPA ราคาไม่เกิน 10 ล้านบาท ด้วยวิธีซื้อตรง ตั้งแต่วันนี้ – 31 มีนาคม 2562
โดยโปรโมชั่นนี้มีความพิเศษยิ่งขึ้นกว่าในปีก่อน เนื่องจาก SAM ออกค่าธรรมเนียมการโอนสำหรับการซื้อทรัพย์ทุกประเภท ทั้งนี้ เพื่อเปิดโอกาสให้กับลูกค้าทุกกลุ่มเป้าหมายที่กำลังมองหาทรัพย์ทั้งเพื่ออยู่อาศัย เพื่อการค้าหรือธุรกิจการลงทุน
นอกจากนี้ ตลอดปี 2562 ยังมีโปรโมชั่นอื่นๆ ที่น่าสนใจ อาทิ “SAM จัดให้” โดยมอบบัตรกำนัล (Gift Voucher) มูลค่าสูงสุดถึง 5 หมื่นบาทจากร้านค้าชั้นนำ เช่น อีเกีย โฮมเวิร์ค โฮมโปร ฯลฯ ให้แก่ลูกค้าที่ซื้อทรัพย์ประเภท บ้านเดี่ยว ทาวน์เฮ้าส์ ทาวน์โฮม บ้านแฝด และห้องชุดพักอาศัย ที่มีราคาไม่เกิน 10 ล้านบาทในช่วงระยะเวลาที่ SAM มีการออกบูธจำหน่ายทรัพย์ NPA และใช้สิทธิ์ซื้อทรัพย์ภายในระยะเวลาที่กำหนด
รวมทั้งโปรโมชั่นยอดนิยม “SAM Light ผ่อนสบายๆ 0%” นานถึง 2 ปี เริ่มวันนี้ – 30 ธันวาคม 2562 โดย SAM คาดว่าโปรโมชั่นดังกล่าวจะช่วยกระตุ้นยอดขายตลาด NPA ได้ตลอดปี 2562